
Αριθ. Α12α/φ37Χ/30359 (1) 

Παρακατάθεση αποζημίωσης για ακίνητα που έχουν απαλλοτριωθεί με 
την απόφαση 1016891/0010/2.2.89 ΦΕΚ 84/14.2.1989 τ.Δ' 
των Υπουργών Οικονομικών και ΠΕ.ΧΩ.Δ.Ε. για την κατασκευή 
του Α.Κ. Καλυδωνίας και της παράλληλης οδού Καλυδωνίας- 
Μελισουργίου της Ν.Ε.Ο. Κολυμπάρι-Καστέλλι. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ/τος 797/1971 «για 
αναγκαστικές απαλλοτριώσεις» (ΦΕΚ 1 /1.1.1971 ■ τ. Δ'). 

2. Τις διατάξεις του Π.Δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (ΦΕΚ 28/16.2.88 τ.Α’). 

3. Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 23/7.1.1991 όπως έχει συνταχθεί σε εκτέλεση της 
απόφασης 42/2.5.91 Μον. Πρωτ. Χανιών. 

4. Την εξουσιοδοτική απόφαση του Υπουργού ΠΕ.ΧΩ.Δ.Ε. Δ17α/ 
01/79/24.9.89 ΦΕΚ 666/4.9.89 τ.Δ’, ειδοποιούμε τα πρόσωπα που 
έχουν ή αξιώνουν εμπράγματα δικαιώματα στα ακίνητα που έχουν 
απαλλοτριωθεί με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως σημειώνονται 
στα σχετικά κτηματολόγια, έχει κατατεθεί στο Γραφείο Παρ/κών α. 
ΔΟΥ Χανιών με την έκδοση του γραμματίου παρακαταθήκης 36275/ 
8.1.1992 συνολικού ποσού 20.418.050 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωρισθούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Αθήνα, 20 Ιανουάριου 1992 
Με εντολή Υπουργού 
Η τμηματάρχης 
Β. ΓΚΟΤΣΟΥΛΙΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης τμήματος της πολεοδομικής ενότητας 
9 (Κάτω Κηφισιά) του Δήμου Κηφισιάς (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του Ν. 1337/1983 «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (Α' 33) όπως το άρθρο 6 τρο¬ 
ποποιήθηκε με την παρ. 2 του άρθρου 8 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3, 9 και '70 του Ν.Δ/τος της 
17.7.1923 «περί σχεδίων πόλεων κ.λπ.» (Α' 228), όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 3,6 (παρ. 1), 7,8 (παρ. 1) και 9 του Ν. 
1577/1985 «Γενικός Οικοδομικός Κανονισμός» (Α' 210), όπως τρο¬ 
ποποιήθηκαν με το άρθρο 13 (παρ. 1, 2,3) του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ)» (Α' 
141) και το άρθρο 1 (παρ. 1, 3, 4) του Ν. 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις» 
(Α' 91). 

4. Τις διατάξεις του άρθρου 23 παρ. 1 (εδ. ιδ’) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την 3497/515/1991 απόφαση του Υπουργού Περιβάλλοντος, 
Χωροταξίας και Δημοσίων Έργων «Έγκριση γενικού πολεοδομικού 
σχεδίου του Δήμου Κηφισιάς (Ν. Αττικής)» (Δ' 75). 

6. Τις 167/1985, 247/1986, 335/1986, 401/1986,404/ 
1986, 409/1986, 244/1991 και 386/1991 γνωμοδοτήσεις του 
Δημοτικού Συμβουλίου Κηφισιάς. 

7. Την 1/1987 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος Διαμερίσματος Ανατολικής Αττικής. 

8. Την 190/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Τις 348/1991 και 7/1992 γνωμοδοτήσεις του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο τμήματος της πολεοδομικής 
ενότητας 9 (Κάτω Κηφισιά) του Δήμου Κηφισιάς (Ν. Αττικής) με τον 
καθορισμό οικοδομήσιμων χώρων, οδών, πεζοδρόμων, χώρων παιδι¬ 
κής χαράς, χώρων πρασίνου, χώρων στάθμευσης, χώρου παιδικού 
σταθμού - νηπιαγωγείου, χώρου πλατείας, χώρου εκκλησίας, χώρου 
αθλητικού πυρήνα - κλειστού γυμναστηρίου - κερκίδων και β) η τροπο¬ 
ποίηση του ρυμοτομικού σχεδίου στα όρια σύνδεσης του εγκεκριμένου 
σχεδίου με την περιοχή επέκτασης και ειδικότερα έναντι των οικοδομι¬ 
κών τετραγώνων 149 και 152 με την μετατόπιση και κατάργηση των 
ρυμοτομικών και οικοδομικών γραμμών, όπως οι παραπάνω ρυθμίσεις 
φαίνονται στο σχετικό πρωτότυπο διάγραμμα σε κλίμακα 1:000 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την 2963/1992 πράξη του και αντίτυπό του σε φωτοσμί¬ 
κρυνση δημοσιεύται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίιχς το πολεοδομικό σχέδιο εγκρίνεται 
με το άρθρο 1 του παρόντος διατάγματος. 

Άρθρο 3 

1. Επιτρέπεται η χρήση γενικής κατοικίοις όπως προσδιορίζεται από 
το άρθρο 3 του από 23.2.1987 Π.Δ/τος (Α' 166) και ειδικότερα: 

α. Στους οικοδομήσιμους χώρους με στοιχεία Γ.Κ.: 

- κατοικία 

- εμπορικά καταστήματα (με εξαίρεση υπεραγορές και πολυκατα¬ 
στήματα) 

- γραφεία, τράπεζες, ασφάλειες, κοινωφελείς οργανισμοί 

- κτίρια εκπαίδευσης 


- αναψυκτήρια 

- εστιατόρια 

- γήπεδα στάθμευσης 

- πολιτιστικά κτίρια 

β) Στους λοιπούς οικοδομήσιμους χώρους: 

- κατοικία 

- γραφεία, ιατρεία μικρής κλίμακας (μέχρι 20% της συνολικής επι¬ 
φάνειας του κτιρίου) 

- θρησκευτικοί χώροι 

- κτίρια κοινωνικής πρόνοιας 

- αθλητικές εγκαταστάσεις 

- χώροι στάθμευσης 

- παιδικές χαρές 

2. Υφιστάμενες χρήσεις που λειτουργούν νόμιμα κατά τη δημοσίευση 
του παρόντος διατάγματος και δεν προβλέπονται από τις παραπάνω 
διατάξεις διατηρούνται. 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται: 
α) στην περιοχή της οποί ας εγκρίνεται το σχέδιο επιβάλλεται προκήπιο 
πλάτους 2, 3, 4, 5, 8, 39 και μεταβλητού από 5 έως 30 μέτρων και β) 
στην περιοχή της οποίας τροποποιείται το σχέδιο, τροποποιείται το προ¬ 
κήπιο με παράλληλη μετατόπιση αυτού, όπως φαίνεται στο ίδιο διά- 
γραμμα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: είκοσι (20) μέτρα 
Ελάχιστο εμβαδόν: χίλια διακόσια (1200) τ.μ. 

2. Κατά παρέκκλιση των διαστάσεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα που προκύπτουν 
από την οριστική πράξη εφαρμογής και έχουν ελάχιστο πρόσωπο δέκα 
(10) μέτρα, ελάχιστο δε εμβαδόν τριακόσια (300) τ.μ.' 

3. Επιπλέον των προϋποθέσεων των παρ. 1 και 2 του παρόντος τα 
οικόπεδα θεωρούνται άρτια και οικοδομήσιμα εφόσον: 

α) μέσα στο οικοδομήσιμο τμήμα τους εγγράφεται κάτοψη κτιρίου με 
ελάχιστη επιφάνεια 60 μ2 και ελάχιστη διάσταση 7 μέτρα και 

β) δε δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 Π.Δ/τος «καθορισμός ζώνης οικι¬ 
στικού εκτός σχεδίου και εκτός ορίων οικισμών προϋφισταμένων του 
1923 περιοχή του Ν. Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

5. Ο συντελεστής δόμησης ορίζεται σε πενήντα εκατοστά (0,50) 

6. α) Μέγιστο επιτρεπόμενο ύψος των κτιρίων: επτά και μισό (7,5) 
μέτρα που προσαυξάνεται κατά ένα και μισό (1,5) μ. για την κατασκευή 
στέγης η οποία είναι υποχρεωτική. 

β) Η κατασκευή της στέγης είναι υποχρεωτική έστω και αν δεν εξα¬ 
ντλείται ο συντελεστής δόμησης του οικοπέδου ή με την εξάντληση του 
σ.6. στο ισόγειο. 

7. Το κτίριο τοποθετείται μέσα στο οικόπεδο σε θέση ώστε να αφήνε¬ 
ται από τα πίσω και πλάγια όρια αυτού απόσταση Δ, όπως ορίζεται από 
το άρθρο 9 παρ. 1 του Ν. 1577/1985. Σε περίπτωση που με την εφαρ¬ 
μογή των παραπάνω δεν εξασφαλίζεται στο οικόπεδο ελάχιστη διά¬ 
σταση κτιρίου 8 μ. τότε το κτίριο μπορεί να εφάπτεται στο οπίσθιο όριο ή 
μόνο στο ένα πλάγιο όριο και τότε η ως άνω απόσταση Δ αφήνεται στο 
άλλο πλάγιο όριο του οικοπέδου με την προϋπόθεση ότι ο ακάλυπτος συ¬ 
νέχεται με τους ακάλυπτους χώρους των ομόρων οικοπέδων. 

8. Απαγορεύεται η κατασκευή κτιρίων επί υποστηλωμάτων (ΡΙΕΟ- 
Τ15). 

9. Επιτρέπεται η κατασκευή οριζοντίων τμημάτων στη στέγη για την 
τοποθέτηση των ηλιακών συλλεκτών μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

10. Οι εκσκαφές θεμελίων των ανεγερθησομένων οικοδομών γίνο¬ 
νται με την επίβλεψη της Β' Εφορίας Προϊστορικών και Κλασσικών Αρ¬ 
χαιοτήτων Αττικής. 

11. Απαγορεύονται οι θέσεις στάθμευσης αυτοκινήτων στα προκή¬ 
πια. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 24 Ιανουάριου 1992 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

(3) 

'ροποποίηση του από 18.5.1991 Π.Δ/τος «Εγκριση μεταφοράς συ¬ 
ντελεστή δόμησης ρυμοτομουμένων ακινήτων που βρίσκονται εντός 
του ρυμοτομικού σχεδίου Αμαρουσίου (Ν. Αττικής) και ταυτόχρονης 
πραγματοποίησης μέρους αυτής» (Δ' 332). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Ί.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 154) 
όπως τροποποιήθηκε με το 367/1987 Π.Δ/γμα (Α 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α’ 137). 

6. Την 33617/16.9.1991 αίτηση του Αρβανίτη Φώτη. 

7. Την 551/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 33617/15.10.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Τα εδάφια δ και ε της παραγράφου 3 του άρθρου 4 του από 
18.5.1991 Π.Δ/τος (Δ' 332) αντικαθίστανται ως εξής: 

«δ. Μέγιστο επιτρεπόμενο ύψος του ανεγερθησομένου κτιρίου: δώ¬ 
δεκα μέτρα και εβδομήντα εκατοστά του μέτρου (12,70 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 104736/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΟΡ/ΞΙΑΣ ΚΑΙ ΔΗ Μ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


( 4 ) 

Τροποποίηση του από 18.5.1991 Π.Δ/τος «Έγκριση μεταφοράς συ- 
- ντελεστή δόμησης ακινήτου που βρίσκεται εντός του ρυμοτομικού 

σχεδίου Δήμου Κερατσινίου (Ν. Αττικής) και ταυτόχρονης πραγμα¬ 
τοποίησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 
Π.Δ/γμα (Α' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 154) 
όπως τροποποιήθηκε με το υπ’ αριθ. 367/87 Π.Δ/γμα (Α 163). 

4. Τις διατάξεις των άρθρων,2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 72597/1990 αίτηση του Αγγέλου Σπυράντη. 

7. Την 63/1991 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

8. Την 26654/14.2.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων. 

Άρθρο 1 

Η παράγραφος 2 του άρθρου 3 του από 18.5.1991 Π.Δ/τος 
«Έγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου Δήμου Κερατσινίου (Ν. Αττικής) και 
ταυτόχρονη πραγματοποίηση μέρους αυτής» (Δ 333) αντικαθίσταται 
ως εξής: 

«2. Τα ειδικότερα στοιχεία πραγματοποίησης της μεταφοράς συντε¬ 
λεστή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπομένης βάσει των ισχυόντων 
στην περιοχή όρων δόμησης 317,62 τ.μ. που αντιστοιχεί σε 293,70 
τ.μ. (από ισόγειο) του βαρυνομένου ακινήτου». 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Τ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 9313/91 (5) 

Τροποποίηση ρυμοτομικού σχεδίου της πόλης Κατερίνης ενότητας Στα¬ 
δίου Ο.Τ. 192β. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

Τ^Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. ρ ^ 

Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ/τος 183/86 (ΦΕΚ 10/Α). 

5. Το Π.Δ. 10.7.86 (ΦΕΚ 722Δ/8.9.86) με το οποίο εγκρίθηκε το 
ρυμοτομικό σχέδιο της ενότητας Σταδίου της πόλης Κατερίνης. 

6. Τις 440/90 και 88/91 αποφάσεις του Δημοτικού Συμβουλίου 
Κατερίνης με τις οποίες γνωμοδοτεί υπέρ της τροποποίησης του σχεδίου 


και συγκεκριμένα για την κατάργηση τμήματος του ΚΧ χώρου υπό¬ 
γειου γκαράζ και τη δημουργία δύο ακόμη ΟΤ των 192α και 192γ με 
πεζοδρόμους μεταξύ τους πλάτους 5,00μ. 

7. Το από 4.12.91 πρακτικό του ΣΧΟΠ Ν. Πιερίας σύμφωνα με το 
οποίο προτείνεται ο αποχαρακτηρισμός τμήματος του ΚΧ του ΟΤ 192β 
και η δημιουργία ΟΤ 192α οικοδομήσιμου. Επίσης προτείνεται η διά¬ 
νοιξη πεζοδρόμων πλάτους 5.00 μ. μεταξύ των ΟΤ 192α και 192β 
όπως φαίνεται και στο συνημμένο διάγραμμα, αποφασίζουμε: 

Εγκρίνουμε την τροποποίηση του ρυμοτομικού σχεδίου σύμφωνα με 
τη γνωμοδότηση του ΣΧΟΠ του Ν. Πιερίας και συγκεκριμένα τον απο¬ 
χαρακτηρισμό τμήματος του ΚΧ του ΟΤ 192β και τη δημιουργία οικο¬ 
δομήσιμου ΟΤ 192α και πεζοδρόμων πλάτους 5.00 μ.'μεταξύ αυτών, 
όπως φαίνεται στο συνημμένο διάγραμμα που συνοδεύει την παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Το συνημμένο διάγραμμα θα αναρτηθεί μετά τη δημοσίευσή της για 15 
ημέρες. 

Κατερίνη, 15 Ιανουάριου 1992 

Ο Νομάρχης 
ΜΙΛΤΙΑΔΗΣ ΚΑΝΩΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 11147/91 (6) 

Τροποποίηση ρυμοτομικού σχεδίου του οικισμού Σβορώνου Ν. Πιερίας 
στο Ο.Τ. 70. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Την με αριθμ. 6336/24.7.89 απόφαση Νομάρχη Πιερίας με την 
οποία εγκρίθηκε η αναθεώρηση του οικισμού Σβορώνου. 

5. Τις με αριθμ. 110/91 και 111/91 αποφάσεις του κοινοτικού 
συμβουλίου του οικισμού, με τις οποίες γνωμοδοτεί υπέρ της τροποποί¬ 


ησης και συγκεκριμένα υπέρ της τροποποίησης και μεταφοράς του ΚΧ 
στο Ο.Τ. 70. 

6. Το από 4.12.91 πρακτικό του ΣΧΟΠ Ν. Πιερίας με το οποίο 
γνωμοδότησε υπέρ της τροποποίησης και σύμφωνα με την πρόταση της 
κοινότητας για να αποφευχθεί η εξ ολοκλήρου ρυμοτόμηση ιδιοκτησίας, 
χωρίς να θίγεται το σχέδιο, εφόσον αποχαρακτηρίζεται ένα τμήμα του 
ΚΧ και συγχρόνως χαρακτηρίζεται ο αντίστοιχος χώρος δίπλα, αποφα¬ 
σίζουμε: 

Εγκρίνουμε την τροποποίηση του ρυμοτομικού σχεδίου στο Ο.Τ. 70 
όπως φαίνεται στο συνημμένο διάγραμμα που συνοδεύει την παρούσα 
απόφαση και σύμφωνα με τη γνωμοδότηση του ΣΧΟΠ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Μετά τη δημοσίευσή της το συνημμένο διάγραμμα θα αναρτηθεί για 15 
ημέρες στο ΤΠ και ΠΕ. 

Κατερίνη, 15 Ιανουάριου 1992 

Ο Νομάρχης 
ΜΙΛΤΙΑΔΗΣ ΚΑΝΩΤΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









